CELEX: 32014D0098
Language: sl
Date: 2014-02-17 00:00:00
Title: Sklep Sveta 2014/98/SZVP z dne 17. februarja 2014 o spremembi Sklepa 2011/101/SZVP o omejevalnih ukrepih proti Zimbabveju

20.2.2014   
            
            
               SL
            
            
               Uradni list Evropske unije
            
            
               L 50/20
            
         
      SKLEP SVETA 2014/98/SZVP
   z dne 17. februarja 2014
   o spremembi Sklepa 2011/101/SZVP o omejevalnih ukrepih proti Zimbabveju
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:
   
               (1)
            
            
               Svet je 15. februarja 2011 sprejel Sklep 2011/101/SZVP o omejevalnih ukrepih proti Zimbabveju (1).
            
         
               (2)
            
            
               Svet je pregledal Sklep 2011/101/SZVP, pri čemer je upošteval razvoj političnih dogodkov v Zimbabveju.
            
         
               (3)
            
            
               Omejevalne ukrepe bi bilo treba podaljšati do 20. februarja 2015.
            
         
               (4)
            
            
               Poleg tega bi bilo treba podaljšati začasno odpravo prepovedi potovanj in zamrznitev sredstev za večino oseb in subjektov iz Priloge I k Sklepu 2011/101/SZVP. Te ukrepe bi bilo treba začasno odpraviti tudi za nekatere druge dodatne osebe iz navedene priloge. Prepoved potovanj in zamrznitev sredstev bi se morala še naprej uporabljati za dve osebi in en subjekt iz navedene priloge.
            
         
               (5)
            
            
               Sklep 2011/101/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Sklep 2011/101/SZVP se spremeni:
   
               1.
            
            
               v členu 4 se odstavek 5 nadomesti z naslednjim:
               „5.   Države članice lahko odobrijo izjemo od ukrepov na podlagi odstavka 1, kadar je potovanje utemeljeno z nujnimi humanitarnimi potrebami ali, v izjemnih primerih, z udeležbo na medvladnih srečanjih, vključno s tistimi, ki jih podpira ali gosti Evropska unija in na katerih poteka politični dialog, ki neposredno spodbuja politične usmeritve glede omejevanih ukrepov, vključno z demokracijo, človekovim pravicami in pravno državo v Zimbabveju.“;
            
         
               2.
            
            
               člen 10 se nadomesti z naslednjim:
               „Člen 10
               1.   Ta sklep začne veljati na dan sprejetja.
               2.   Ta sklep se uporablja do 20. februarja 2015.
               3.   Uporaba ukrepov iz člena 4(1) ter člena 5(1) in (2), kolikor se nanašajo na osebe in subjekte s seznama iz Priloge II, se začasno odpravi do 20. februarja 2015.
               Začasna odprava se preveri vsake tri mesece.
               4.   Ta sklep se redno pregleduje, če Svet meni, da cilji sklepa niso bili doseženi, pa se po potrebi tudi podaljša ali spremeni.“
            
         Člen 2
   Osebe iz Priloge I k Sklepu 2011/101/SZVP, ki so na seznamu iz Priloge k temu sklepu, se dodajo v Prilogo II k Sklepu 2011/101/SZVP.
   Člen 3
   Ta sklep začne veljati na dan objave v Uradnem listu Evropske unije.
   
      V Bruslju, 17. februarja 2014
      
         
            Za Svet
         
         
            Predsednik
         
         A. TSAFTARIS
         
      
   
   
      (1)  UL L 42, 16.2.2011, str. 6.
   
      PRILOGA
      
                   
               
               
                  Ime (in vsi vzdevki)
               
            
                  1.
               
               
                  Bonyongwe, Happyton
               
            
                  2.
               
               
                  Chihuri, Augustine
               
            
                  3.
               
               
                  Chiwenga, Constantine
               
            
                  4.
               
               
                  Mutasa, Didymus Noel Edwin
               
            
                  5.
               
               
                  Nyikayaramba, Douglas
               
            
                  6.
               
               
                  Shiri, Perence (tudi Bigboy) Samson Chikerema
               
            
                  7.
               
               
                  Sibanda, Jabulani
               
            
                  8.
               
               
                  Sibanda, Phillip Valerio (tudi Valentine)